
Ymateb ysgrifenedig – Cynnig ar gyfer prosiect cymunedol ysgol

Bwriedir trafod yn yr aseiniad am y prosiect cymunedol penderfynwyd cynllunio yn seiliedig ar flaenoriaeth o Gynllun Datblygu Ysgol X (CDY). Mae ysgol X wedi ei lleoli yng nghanol tref fach ar glan y môr, lle gwelwyd llawer o dwristiaeth. Mae’r ysgol yn cynnwys disgyblion o dramor ac mae ychydig iawn o blant sydd yn dod o gefndiroedd lleiafrifoedd ethnig. Mae’n ysgol cyfrwng Cymraeg er mai tua 7% o blant yn dod o gartrefi sydd yn siarad Cymraeg (Estyn, 2019). Wrth edrych ar wahanol ystadegau gwelwyd fod nifer o blant sydd ag iaith gyntaf wahanol i Saesneg neu Gymraeg wedi cynyddu dros y blynyddoedd yn yr ardal Dde-orllewin (Llywodraeth Cymru, 2019). Mae gan yr ysgol X, saith dosbarth o oedran cymysg gyda 155 o ddisgyblion llawn amser yn yr ysgol. Cynrychiolir amrywiaeth o gefndiroedd cymdeithasol ac adlewyrchir ystod lawn o allu o fewn yr ysgol.  Mae ysgol X yn datblygu ei chysylltiad gyda’r gymuned yn gyson trwy wahanol weithgareddau megis cael gwersi rheolaidd gan swyddog cymorth cymunedol yr heddlu ac mae'r disgyblion yn cystadlu mewn eisteddfodau ac yn datblygu cysylltiadau gwerthfawr ag artistiaid ac awduron lleol. Yn ychwanegol, mae arweinwyr yn darparu cyfleoedd pwrpasol ac ymgysylltiol i ddisgyblion ddatblygu eu sgiliau iaith Gymraeg o fewn yr ysgol a'r gymuned (Estyn, 2019). Mae ysgol X yn darparu nosweithiau cwricwlwm ar gyfer rhieni/gwarchodwyr y plant a noson rheini iddynt.

Penderfynwyd cyflwyno prosiect ar ysgrifennu darn creadigol ar ôl addysgu am hanes a phobl y gymuned leol. Mae hyn yn ffocysu ar y flaenoriaeth gyntaf ysgol X sef gwella gwaith ysgrifennu creadigol disgyblion yn fwyfwy ymestynnol ar draws yr ysgol, yn enwedig y disgyblion mwy abl wrth gynllunio fy mhrosiect cymunedol. Credaf fod yn sgil hanfodol y dylai pob plentyn meistroli yn yr ysgol a ni ddylai cael ei anghofio neu fychanu. Cefnogir hyn gan Essex (dyddiad anhysbys) pan ddywed “the importance of creative writing in developing children's cognitive and communication skills cannot be underestimated” (Essex, dyddiad anhysbys, t.2). Gweithgareddau dwi’n bwriadu cynnwys yn fy mhrosiect yw gwahodd siaradwyr a haneswyr mewn o’r gymuned er mwyn i’r plant dysgu am hanes y gymuned leol a gobeithiaf wrth wahodd siaradwyr mi fydd hyn gallu fod yn ffocws i’r plant wrth ysgrifennu eu darn creadigol. Yn ychwanegol, penderfynaf gynnwys gweithdy ysgrifennu creadigol yn yr ysgol gyda rhieni/gwarchodwyr y plant i weithio gyda’r plant a chynnal ymweliad i’r gymuned leol a’r atyniadau hanesyddol er mwyn cael y profiad gwerthfawr ac iddynt ddefnyddio fel sbardun yn eu darn ysgrifenedig creadigol.

Dylanwadwyd gan lawer o bethau wrth wneud fy mhenderfyniad ar y ffocws yma. Credaf fod datblygu sgiliau creadigol y plant yn bwysig am lawer o wahanol resymau megis mae’n gwella sgiliau darllen ac ysgrifenedig y disgyblion yn gyffredinol, mae’n gwella eu sgiliau cyfathrebu a datblygu sgiliau cynllunio a threfnu nhw (Popoola, 2017). Mae ysgrifennu’n greadigol yn annog plant i feddwl yn unigryw ac mae rhai astudiaethau wedi dangos, drwy ddefnyddio ein dychymyg wrth ysgrifennu’n greadigol, gwelwyd myfyrwyr yn cyrraedd eu targedau ac yn ysgrifennu gyda phleser yn ystod eu harferion ysgrifennu creadigol (Akkaya, 2014). Creda Estyn (2019) “nid yw lleiafrif o’r disgyblion ar draws yr ysgol yn datblygu eu gwaith ysgrifennu creadigol yn ddigon ymestynnol” (Estyn, 2019, t.4) yn ysgol X. Felly, gwelaf flwch amlwg i ddatblygu ymhellach yn ysgol X ac roedd hyn wedi dylanwadu fy mhenderfyniad ar gyfer ffocws y prosiect. Dywed Llywodraeth Cymru (2015) y dylai ysgol teilwra ei gweithgareddau cyfathrebu ac ymgysylltu i anghenion y rhieni/gofalwyr a’r gymuned.

Mae ysgrifennu’n greadigol yn bwysig er mwyn i ddysgwyr cael ymdeimlad o reolaeth yn eu hysgrifennu ac yn teimlo perchnogaeth o'r iaith (Randolph, 2011). Wedi dweud hynny, dadleuir Randolph (2011) trwy awgrymu bod ysgrifennu creadigol yn gofyn am waith caled ac yn gallu cymryd llawer o amser i ddatblygu. Creda McDaniel (2017) fod ysgrifennu’n greadigol yn rhywbeth fydd plant yn elwa ohono ac mae ganddo lawer o gryfderau megis ei fod yn helpu i ddatblygu medrau datrys problemau creadigol y disgyblion. Mae ysgrifennu creadigol yn helpu adeiladu geirfa’r disgyblion ac yn gallu cael effaith ar les emosiynol y dysgwyr wrth iddynt fynegi ei theimladau trwy ysgrifennu. Yn fy marn i gredaf fod ysgrifennu’r greadigol yn chwarae rôl werthfawr yn fywydau disgyblion a dylanwadodd hyn ar ffocws fy mhrosiect.

Dewisais y ffocws yma yn ystyried gwahanol anghenion yr ysgol a'r gymuned, does dim llawer o Gymraeg yn gymuned yr ysgol a dim ond 7% o blant sydd yn dod o gartrefi sydd yn siarad Cymraeg. Felly, credaf fyddai’r prosiect yma yn fuddiol i blant ac i rheini/gwarchodwyr y plant, a trwy gynnal y gweithgareddau mi fydd y rhieni/gwarchodwyr yn cael cyfle i wella eu medrau iaith Cymraeg yn ogystal.  Ffactor arall a dylanwadodd mi i ddewis y ffocws yma oedd y profion llythrennedd PISA, am flynyddoedd mae Cymru wedi aros yn sefydlog ers 2006 (Llywodraeth Cymru, 2019). Credaf wrth i mi gyflwyno’r prosiect yma mi fydd hyn yn helpu cynyddu canlyniadau'r profion llythrennedd PISA yn y dyfodol.

Mae nifer o bethau wedi dylanwadu fy mhenderfyniad i ddewis y ffocws o wella ysgrifennu creadigol y dysgwyr. Creda Llywodraeth Cymru a dyfynnir yn Addysg yng Nghymru: Cenhadaeth ein cenedl (2017) er mwyn i ni weithredu ein system addysg newydd yn 2021 mae angen ein hysgolion i sefydliadu dysgu bywiog, cynhwysol, agored, cysylltiedig, creadigol sydd wedi’u lleoli yn y gymuned (Llywodraeth Cymru, 2017). Wrth astudio’r cwricwlwm newydd daeth y pedwar diben yn prif ddylanwad wrth sicrhau bod y dibenion yn cael ei gyrraedd. Noda Donaldson (2015) mai un o ddibenion y cwricwlwm oedd sicrhau fod dysgwyr yn “yn gyfranwyr mentrus, creadigol sy’n barod i chwarae eu rhan yn llawn yn eu bywyd a’u gwaith” (Donaldson, 2015, t.29). Felly, mae’n amlwg fod sicrhau fod plant yn greadigol yn rhan hanfodol o’r cwricwlwm. Gwelwyd mewn astudiaeth achos arfer dda o ysgol yn defnyddio’r pedwar diben fel prif sbardun i sicrhau bod gweithgareddau dysgu cwricwlaidd ac allgyrsiol yn ceisio datblygu annibyniaeth disgyblion (Estyn, 2018).

Noda un wefan bod ysgrifennu’n greadigol nid yn unig yn helpu disgyblion i feddwl yn greadigol ond mae wedi cael ei phrofi i wella dysgu iaith (Eckert, 2016). Dywed Eckert (2016) bod ysgrifennu’n greadigol yn helpu dysgwyr gyda'u hysgrifennu personol yn ogystal ag ysgrifennu academaidd, felly credaf wrth ddewis y ffocws yma mi fydd y dysgwyr yn elwa ohono. Diddorol gweld sut mae iaith ar lafar dysgwyr yn cael effaith ar iaith ysgrifenedig dysgwyr. Cefnogir hyn gan Dockrell a Connelly (2009) pan ddywed bod plant sydd â sgiliau llafar isel fel arfer yn tangyflawni yn darllen ac ysgrifennu. Mae anawsterau o fewn y sgiliau iaith yn arwain at anawsterau wrth ysgrifennu (Dockrell a Connelly, 2009).

Gweler cysylltiad clir rhwng sgiliau darllen y plant a’u sgiliau ysgrifennu creadigol. Noda Corbett (2012) “What we do know is that reading fuels writing by building the capacity to imagine as well as providing a huge store of creative possibilities,” (Corbett, 2012, t12). Credaf fod cysylltiad clir rhwng sgiliau darllen plant a’u sgiliau ysgrifennu creadigol, mae darllen yn rhoi syniadau ac yn adeiladu ar ddychymyg plant sydd yn dda ar gyfer ysgrifennu’n greadigol. Noda Department for Education (2012) mai ysgrifennu yw'r pwnc â'r perfformiad gwaethaf o gymharu â phynciau erial megis darllen yng Nghyfnod Allweddol 1 a 2. Yng Nghyfnod Allweddol 2, 81% o blant cyflawnodd i’r lefel a disgwyliedig yn yr asesiad ysgrifenedig (Department for Education, 2012). Nodwyd yn y ddogfen Department for Education (2012) fod tystiolaeth yn dangos fod plant yn hun yn cael eu hysgogi i ysgrifennu pan allent ddewis pynciau sy'n berthnasol i'w bywydau, a phryd y cawsant gyfle i ysgrifennu'n greadigol. Dylanwadwyd hyn ar fy mhenderfyniad i ddewis y ffocws, credaf fod yn bwysig rhoi cyd-destun perthnasol i’r plant er mwyn iddynt wella eu medrau ysgrifennu creadigol ac i gau’r blwch rhwng canlyniadau ysgrifenedig a darllen.

Mae ysgol X wedi fy nylanwadu wrth i mi weld beth maen nhw yn gwneud eisoes i gefnogi disgyblion tu hwnt i giât yr ysgol megis gwahodd rhieni/gwarchodwyr i mewn i’r ysgol er mwyn trafod y cwricwlwm newydd gyda nhw a gwahodd rhieni/gwarchodwyr plant dosbarth meithrin mewn i fynychu sesiynau gyda’u plant. Un o amcanion ysgol X yw “I gael awyrgylch agored glòs sy'n cynnwys rhieni/gwarchodwyr, y gymuned a'n holl randdeiliaid”, felly fe wnaeth ethos a gweledigaeth ysgol X fy nylanwadu i ar fy mhenderfyniad i ddewis y ffocws a sicrhau bod y gymuned yn ganolog i’r prosiect yma. Yn ysgol X “Mae’r pennaeth yn rhannu ei gweledigaeth gadarn yn hynod fedrus gyda holl gymuned yr ysgol” (Estyn, 2019). Mae staff yn ysgol X yn cydweithio’n effeithiol i sicrhau bod y disgyblion yn hapus ac yn gwneud cynnydd cadarnhaol.  Yn ogystal, mae’r corff llywodraethol yn cefnogi’r ysgol er mwyn darparu profiadau gwerthfawr i’r disgyblion (Estyn, 2019). Dywed Estyn (2019) bod y rhieni’n cefnogi gweithgareddau’r ysgol ac yn cyfrannu’n effeithiol at greu amgylchedd teuluol o fewn cymuned glòs yr ysgol.

Mae sicrhau bod yr ysgol gyda pherthynas dda gyda’r gymuned yn bwysig iawn i’r disgyblion, teuluoedd y disgyblion ac i’r ysgol am lawer o wahanol resymau megis gall problemau cael ei datrys yn haws os oes perthynas cadarnhaol rhwng y rhieni/gwarchodwyr a staff. Ar gyfer y disgyblion maen nhw’n mwynhau gweld eu rhieni/gwarchodwyr yn ymuno i ddigwyddiadau yn yr ysgol ac mae disgyblion yn fwy tebygol o barhau i ddysgu ar ôl 16 oed pam deimlant fod eu rhieni/gwarchodwyr yn ei chefnogi nhw (Llywodraeth Cymru, 2015). O ran yr ysgol dylai ymgysylltiad effeithiol arwain ar gyrhaeddiad ac ymddygiad gwell gan y disgyblion ac mi fydd yn cael effaith cadarnhaol ar awyrgylch a morâl y staff. Ar gyfer y teulu maen nhw’n gallu helpu annog eu plant yn well ac mi fydd eu plant yn gwneud gwell yn yr ysgol. Mae perthynas gadarnhaol rhwng rhieni/gwarchodwyr ac ysgol eu plentyn yn dod â llawer o fuddion (Llywodraeth Cymru, 2015). Felly, credaf fod y perthynas rhwng yr ysgol a’r gymuned yn un hanfodol i’w gael ac mae hyn wedi dylanwadu arnaf wrth gynllunio fy mhrosiect cymunedol.

Nesaf bwriedir trafod am nodau, sut mae’r prosiect yn cael ei weithredu ac effaith gobeithiwyd gweld o’r prosiect. Y nodau ar gyfer fy mhrosiect yw gwella sgiliau ysgrifennu creadigol y plant yn fwyfwy, darparu profiadau cymunedol gwerthfawr iddynt i ddefnyddio ar gyfer sbardun neu ysbrydoliaeth i’r darn ysgrifenedig ac i herio’r disgyblion mwy abl i ysgrifennu darn mwy ymestynnol. Yn ogystal, gobeithiwyd gwella ymrwymiad yr ysgol gyda’r gymuned leol. Wrth gynnal y prosiect cymuned gobeithiwyd gweithio tuag at bedwar diben Donaldson (2015) wrth ddarparu profiadau gwerthfawr i’r disgyblion ac annog i fod yn gyfranwyr mentrus a creadigol.

Bydd weithgaredd cyntaf y prosiect yn cael ei weithredu trwy wahodd siaradwyr a haneswyr y gymuned leol er mwyn hybu syniadau a rhoi cyd-destun i’r plant wrth ysgrifennu eu darn ysgrifenedig creadigol. Cefnogir hyn gan Phillips (2020) pan ddywed bod angen i athrawon ysbrydoli plant trwy’r defnydd o bropiau, ymwelwyr ac ymweliadau iddynt gael profiadau gwerthfawr a fydd yn gwneud eu hysgrifennu creadigol yn fwy hwylus. Dywed Estyn (dyddiad anhysbys) bod gwahodd unigolyn gwadd i ymweld â’r disgyblion yn cyfoethogi profiadau dysgu nhw ac yn gwella’u gwaith ysgrifennu estynedig oherwydd eu bod nhw’n ysgrifennu at ddiben ac o brofiad.

Yr ail weithgaredd yw cynnal gweithdy ysgrifennu’n greadigol gan wahodd rhieni/gwarchodwyr y plant i mewn i ymuno yn y gweithdai. Gweithredwyd hyn trwy wrth wahodd pod rhiant/gwarchodwr i mewn i ystafell dosbarth ei phlentyn, mi fydd y gweithdai yn cael ei chynnal ym mhob dosbarth o flwyddyn 3 i flwyddyn 6 sef Cyfnod Allweddol 2. Penderfynwyd cynnal hyn yn seiliedig ar anghenion yr ysgol a chymuned, gan fod 7% o blant yn dod o gartrefi di-gymraeg, credaf fyddai gwahodd y rhieni/gwarchodwyr yn hybu nhw i wella eu medrau Cymraeg (Estyn, 2019). Wedi dweud hynny, credaf wrth wahodd rhieni/gwarchodwr mi fydd hyn yn rhoi’r cymorth ychwanegol i’r disgyblion i ysgrifennu’n ymestynnol. Cefnogir hyn ddamcaniaeth Vygotsky (1934) sef y cysyniad o'r person arall fwy gwybodus, yn y sefyllfa yma'r rheini yw’r person mwy gwybodus yn rhoi cymorth i’r disgyblion trwy’r parth datblygiad procsimol (McLeod, 2018). Mae damcaniaeth Vygotsky (1934) yn pwysleisio'r pwysigrwydd o ryngweithio cymdeithasol a sut mae’r gymuned yn chwarae rôl enfawr yn fywydau plant (McLeod, 2018).

Y gweithgaredd olaf bwriedir cynnal yw ymweliad i’r gymuned leol a’r atyniadau hanesyddol er mwyn i’r disgyblion cael profiadau newydd a werthfawr o’i gymuned leol. Cefnogir hyn gan Estyn mewn astudiaeth achos pan ddywed (2019) “bu i’r ysgol sicrhau bod y disgyblion yn cael eu hysbrydoli a’i symbylu ar gyfer cyflawni’r tasgau ysgrifenedig drwy gymryd rhan mewn ymweliadau addysgol cyn cyflawni’r tasgau ysgrifenedig.” (Estyn, 2019). Mae hyn yn dangos yr effaith mae ysbrydoliaeth a phrofiadau yn cael ar waith creadigol plant yn y dosbarth. Cefnogir hyn ddamcaniaeth Piaget sef bod dysgu yn ganlyniad i’r plentyn yn archwilio’r amgylchedd a'r gymuned. Creda Piaget (1936) bod plant yn llunio’u dealltwriaeth o'r byd o'u cwmpas, yna'n profi anghysondebau rhwng yr hyn y maent eisoes yn ei wybod a'r hyn a ddarganfyddant yn eu hamgylchedd (McLeod, 2018). Felly, trwy roi profiadau i blant sydd yn galluogi nhw i feddwl yn weithgar megis trwy adael nhw i arbrofi ac archwilio, mae hyn yn gorfodi nhw i lunio’u dealltwriaeth eu hunain.

Mae’r prosiect wedi’i seilio ar ddamcaniaeth Bronfenbrenner (1979), sef y damcaniaeth systemau ecolegol i egluro sut mae popeth yn fywyd y plentyn a’i amgylchedd yn effeithio ar sut mae plentyn yn tyfu ac yn datblygu (Oswalt, dyddiad anhysbys). Creda Bronfenbrenner fod y holl systemau yn chwarae rôl mewn datblygiad plentyn, mae’r gymuned a phobl y gymuned yn chwarae rôl ynddi. Felly, credaf wrth gynllunio prosiect cymunedol ac yn darparu’r profiadau newydd yma yn y gymuned mae hyn yn cael effaith cadarnhaol ar fywydau’r disgyblion. Creda Coward (2016) bod ymchwil yn awgrymu bod gweithredu’n uniongyrchol, ymgysylltiad corfforol a deallusol â phrofiadau, yn ogystal â datrys problemau ac ailadrodd, yn sicrhau bod synapsau yn dod yn gryfach.

Wrth gynnal prosiect cymunedol mae’n bwysig ystyried gwahanol ffactorau megis cyllid yr ysgol a staffio wrth weithredu’r prosiect. Dywed Llywodraeth Cymru (2014) bod angen i ysgolion cael y gwerth gorau am ei arian drwy gyfeirio cyllid yr ysgol at weithgareddau a fydd yn cael yr effaith orau. Mae’n rhaid ystyried cyllid wrth gynllunio mynd ar ymweliad i’r gymuned leol a’r atyniadau lleol. Mae angen ystyried costau teithio a mynediad ac ati wrth gynllunio. Wrth gynllunio prosiect mae’n rhaid ystyried cyllid ar gyfer gwahodd siaradwyr a haneswyr i’r ysgol a pa adnoddau fydd angen arnynt. Yn ychwanegol mae’n bwysig ystyried cyllid wrth drefnu staff cyflenwi yn yr ysgol os mae athrawon i ffwrdd o’r amserlen. Creda Crowfund London (dyddiad anhysbys) bod angen ystyried cyllid wrth baratoi’r prosiect yn ogystal ag ystyried wrth i’r prosiect cymryd lle.

Mae’n bwysig i ystyried staffio wrth gynllunio prosiect cymunedol, wrth gynllunio’r prosiect mi fyddaf yn sicrhau bod y staff a llywodraethwyr sydd yn gyfrifol am sicrhau perthynas clos gyda’r gymuned leol yn ysgol X yn chwarae rôl yn y prosiect. Mi fydd agen iddynt drefnu’r gweithdy, siaradwyr ac yr ymweliad ar gyfer y prosiect. Mi fydd pob staff a chynorthwywyr Cyfnod Allweddol 2 yn cymryd rôl o fewn y prosiect trwy ymuno yn y gweithdy, gwrando ar y siaradwyr a mynd ar ymweliad gyda’i dosbarthiadau. Wrth drefnu’r ymweliad mi fydd angen sicrhau bod y gymhareb o ddisgyblion i staff yn gywir ac yn ddiogel a bod asesiad risg wedi’i chwblhau.

Gobeithiwyd gweld sgiliau ysgrifennu creadigol y disgyblion yn gwella a bod y plant mwy abl yn ysgrifennu’n fwy ymestynnol yn ystod y prosiect. Yr effaith y gobeithiwyd gweld yn ystod y prosiect yw bod y disgyblion yn dyfnhau eu dealltwriaeth am y gymuned leol ac yn gweld fel sbardun i’w darnau ysgrifenedig. O ran y gymuned, gobeithiwyd bydd hyn yn adeiladu perthynas fwy clos rhwng disgyblion a staff yr ysgol, rhieni/gwarchodwyr, siaradwyr a haneswyr y gymuned. Yn ogystal â hynny gobeithiaf weld ymrwymiad da gan y rhieni/gwarchodwyr er mwyn gwella eu medrau iaith Cymraeg ac i weithio fel un gymuned. O ganlyniad i’r prosiect gobeithiaf weld safonau ysgrifennu’r disgyblion yn gwella yn gyffredinol a gwelliant yn eu medrau llafar a darllen. Yn ogystal gobeithiaf fydd y disgyblion yn fwy bodlon i fynd ati i ysgrifennu’n greadigol ac yn gyffredinol. 

Bwriedir mesur effaith y prosiect trwy ychydig o wahanol ffyrdd megis craffu ar waith a llyfrau’r plant er mwyn asesu a monitro safonau ysgrifenedig y plant yn gyffredinol ac yn greadigol. Byddaf yn gofyn am lais y plentyn ac arsylwi ar iaith y plant ar lafar a'u sgiliau darllen am fod tystiolaeth yn dangos bod yna cysylltiad rhwng gwella medrau ysgrifennu creadigol a sgiliau darllen a llafar. Er mwyn mesur effaith y prosiect mi fyddaf yn dosbarthu holiadur allan i’r rhieni/gwarchodwyr i gael ei barn nhw. Bwriedir gwneud teithiau dysgu er mwyn cadarnhau safonau uchel a sicrhau bod y plant mwy abl yn cael ei herio ar y lefel cywir.

Credaf fydd craffu ar lyfrau a gwaith yn ddefnyddiol i weld os oes unrhyw welliant mewn safonau eu gwaith ysgrifenedig creadigol neu yn gyffredinol ac i weld os ydy’r plant wedi'r defnyddio nodweddion creadigol yn eu gwaith trwy’r defnydd o ansoddeiriau ac ati. Dywed Estyn (2020) “mae ganddynt ddealltwriaeth gadarn o safonau cyrhaeddiad y disgyblion, ynghyd ag ansawdd yr addysgu” (Estyn, 2020, t.8) o ganlyniad i ysgol yn craffu ar waith y disgyblion. Credaf fod craffu ar lyfrau yn sicrhau fod y disgyblion mwy abl yn cael eu herio ar y lefel cywir ac i weld os mae’r gwaith sydd yn cael ei gosod wedi ei gwahaniaethu yn gywir. Fodd bynnag, dadleuir School Improvement (2016) na ellir tracio cynnydd grŵp o ddysgwyr yn gywir ac yn deg o sampl fach o lyfrau.

Mae gofyn am lais y plentyn yn bwysig er mwyn gweld os oeddent yn credu bod y prosiect wedi bod yn ddefnyddiol neu oes unrhyw fannau i’w gwella ar gyfer y tro nesaf. Gallwn weld os oedd y prosiect wedi bod yn un hwylus iddynt ac wedi rhoi cymorth iddynt i wella eu medrau ysgrifennu creadigol. Creda Estyn (2019) bod y defnydd o lais y plentyn yn cael “effaith amlwg ar fedrau gweithio a meddwl yn annibynnol disgyblion” (Estyn, 2019). Mae’r defnydd o lais y plentyn yn codi hunanhyder y disgyblion ac mae disgyblion o bob gallu yn fwy parod i roi cynnig ar dasgau mwy heriol (Estyn, 2019). Cefnogir hyn gan O’Connor (2012) pan ddywed bod pryder y caiff llais y plentyn ei dawelu gan oedolion sy’n gwneud penderfyniadau ar ran y bobl ifanc. Mae llais y plentyn yn rhoi ymdeimlad o berchnogaeth i’r plant wrth gyflawni eu gwaith (Estyn, 2018). Trwy’r defnydd o lais y plentyn gwelwyd ymrwymiad gwell gan y plant a gwelliant mewn ymddygiad y plant (Belli, 2013). Fodd bynnag, dadleuir O’Connor (2012) bod llais y plentyn weithiau yn dibynnu ar farn broffesiynol ynghylch a yw’r plant gyda’r gallu i gyfrannu. Yn ogystal â hynny mae athrawon aml yn wyliadwrus o'r cysyniad o lais y disgybl gan ofni y bydd gormod o bwyslais yn cael ei roi ar safbwyntiau'r person ifanc (O’Connor, 2012).

Bwriedir arsylwi ar iaith y plant ar lafar a'u sgiliau darllen er mwyn gweld os yw’r prosiect wedi cael effaith arnynt. Os mae eu medrau wedi gwella, disgwylir gweld bod plant yn cyfathrebu yn well ac yn defnyddio geirfa fwy eang wrth drafod. O ran darllen disgwylir gweld plant yn fwy parod i ddarllen ac yn dechrau deall ystod eang o eirfa. Dywed Llywodraeth Cymru (2015) wrth arsylwi gallant weld pethau yn eu cyd-destun naturiol ac mae’r wybodaeth yn realistig. Wedi dweud hynny, dadleua NSW Government (2019) gall arsylwad cymryd llawer o amser i gynnal ac mae siawns gall pethau cael eu colli os mae dim ond un person sydd yn arsylwi (NSW Government, 2019).

Credaf fod dosbarthu holiaduron allan i rieni yn ffordd dda er mwyn gweld barn nhw ar y prosiect ac i weld pa mor effeithiol oedden nhw yn meddwl oedd e. Mi fyddaf yn defnyddio defnydd o gwestiynau agored a caeedig er mwyn cael yr ystod eang o wybodaeth posib. Dywed The Economics Network (2020) “Closed and open questions are appropriate in different contexts and provide different kinds of information.” (The Economics Netwrok, 2020). Felly, credaf fod y defnydd o gwestiynau yn bwysig ac yn darparu gwahanol fathau o wybodaeth.  Mae’r defnyddio holiadur yn ddefnyddiol wrth fesur effaith y prosiect oherwydd mai ganddo’r potensial i gyrraedd cynulleidfa fawr yn gyflym, megis trwy e-bostio rhieni/gwarchodwyr y disgyblion neu ddefnyddio gwefannau holiaduron ar-lein (Llywodraeth Cymru, 2015). Fodd bynnag, creda Llywodraeth Cymru (2015) bod defnyddio holiadur yn anodd gwirio geirwiredd yr atebion. 

Mae teithiau dysgu wedi ei chynllunio i fod yn llai dwys nag arsylwad llawn (Richards, 2017), credaf wrth gynnal teithiau dysgu yn aml mae hyn yn sicrhau mi fydd safonau’r addysgu yn parhau i fod lle disgwylir iddynt. Credaf fod teithiau dysgu yn ddefnyddiol i helpu athrawon i adnabod beth sydd angen gwella i gyrraedd y safon uchel ac mae’n helpu ysgolion i nodi pa hyfforddiant a chymorth sydd ei angen ar yr athrawon yn eu hysgolion (David, 2007). Yn ogystal â hynny mae teithiau dysgu yn sicrhau bod y disgyblion yn cael eu herio ar y lefel cywir a sicrhau bod y disgyblion mwy abl yn cael ei herio. Fodd bynnag, dadleuir Miles (2013) bod athrawon yn teimlo fel bod y teithiau dysgu yn cael ei chynnal er mwyn gywiro ac nid ar gyfer dysgu a rhannu gwybodaeth iddynt. Yn ychwanegol, mae’r teithiau dysgu aml yn achosi teimlad o bwysau ar athrawon yn enwedig os nad ydynt yn derbyn adborth yn ôl (Miles, 2013).

Nesaf bwriedir ystyried y cryfderau, gwendidau, cyfleoedd a bygythiadau o’r prosiect cymunedol, gweler atodiad 1. Rhai o gryfderau’r prosiect yw bod gan yr ysgol X arbenigedd staff ar gyfer rhoi cymorth i’r disgyblion i gyflawni ei thasg felly mi fydd yn sicrhau bod plant yn cyrraedd eu nod. Mae ymrwymiad y disgyblion ar gyfer cyflawni’r prosiect yn bwysig gan fod y disgyblion yn gyfranogwyr hanfodol o fewn y prosiect yma. Mae’r prosiect yn cynnig profiadau gwerthfawr a newydd i rai disgyblion trwy fynd ar ymweliad a gwahodd siaradwyr i’r ysgol. Cefnogir hyn gan Coward (2016) pan ddywedir bod angen i blant fod yn gyfarwyddwyr o’u haddysg ac mae angen i’r profiadau maen nhw’n cael i fod yn rhai go iawn ac yn ystyrlon iddynt. Mae prosiectau eraill o fewn ysgol X wedi llwyddo yn y gorffennol felly mae hyn yn dangos trwy gynllunio’n effeithiol bod y prosiect yn mynd i fod yn llwyddiannus.
[bookmark: _Hlk40173316]
O ran gwendidau, mae Ysgol X yn cynnig nifer o wendidau i’r prosiect megis mae angen i athrawon sicrhau ei bod nhw’n cydbwyso pob maes dysgu ac nid yn blaenoriaethu ysgrifennu creadigol yn unig er hyn yw’r nod y prosiect. Dywed Mart (2012) “Students will gather ideas and knowledge through reading that will support their writing performance” (Mart, 2012, t.211). Felly, mae angen i athrawon sicrhau bod plant yn parhau i wella’u medrau darllen a llafar am fod nhw’n cael effaith ar sgiliau ysgrifennu’r disgyblion. Gwendid arall yw cymhelliant dysgwyr, nid yw pob plentyn yn hoff o ysgrifennu’n greadigol felly gall hybu plant i gymryd rhan achosi problemau. Diffyg amser gall fod yn wendid arall, mae’r ysgol yn brysur a gall pethau amharu ar y prosiect. Yn ogystal â hynny gall staffio fod yn wendid oherwydd bod angen y nifer cywir o staff er mwyn cyflawni’r prosiect.

Nesaf trafodaf am y cyfleoedd mae’r prosiect cymunedol yn cynnig megis gwella ymrwymiad rhieni/gwarchodwyr disgyblion trwy wahodd y rheini/gwarchodwyr i’r gweithdy gyda’i phlant. Mae ymrwymiad rhieni/gwarchodwyr o fewn addysg y plant yn bwysig ar gyfer cyrhaeddiad plant. Dywed Karsna, Laws, a Hayre, (2010) “The engagement of parents with children’s education is well shown to be critical to children’s achievement in education.” (Karsna, Laws, a Hayre, 2010, t.5). Gall y prosiect cynnig cyfloed i ddatblygu elfennau o’r pedwar diben megis sicrhau fod y dysgwyr yn gyfranwyr mentrus a creadigol (Donaldson, 2015). Mae’r prosiect yn rhoi cyfle i Ysgol X i wella ac adeiladu perthynas rhwng yr ysgol a'r gymuned o gwmpas yr ysgol. Mae’r prosiect yn datblygu medrau ysgrifenedig, darllen a llafar y plant yn gyffredinol.

Mae’r prosiect cymunedol yn cynnig nifer o fygythiadau megis cyllid yr ysgol a diffyg ymrwymiad. Gall cyllid fod yn fygythiad oherwydd os nad yw’r ysgol yn gallu talu’r gost o gynnal y prosiect gallai hyn achosi i fod yn aflwyddiannus. Yn ogystal â hynny, gall diffyg ymrwymiad gan y disgyblion fod yn fygythiad am eu bod nhw yn gyfranogwyr hanfodol o fewn y prosiect. Wedi dweud hynny, gall diffyg ymrwymiad gan y rhieni/gwarchodwyr fod yn fygythiad yn ogystal, oherwydd maen nhw yn chwarae rôl allweddol o fewn y gweithdy ysgrifennu creadigol. Dywed Waterford (2018) bod cyfranogiad ac ymgysylltiad rhieni yn bwysicaf nawr yn fwy nag erioed oherwydd ei fod yn dirywio. Mae ymchwil yn dangos gostyngiad yn nifer y rhieni/gwarchodwyr sy'n credu bod cyfathrebu agos rhwng rhieni/gwarchodwyr ac athrawon yn effeithiol (Waterford, 2018).

I glou, trafodaf am bwysigrwydd perthynas dda rhwng ysgolion a’i chymuned a’r effaith mae’r prosiect cymunedol yma wedi cael ar fy arfer personol. Credaf fod y perthynas rhwng ysgol a’i chymuned yn un hanfodol i’w gael ar gyfer cymhelliant a chyrhaeddiad y disgyblion. Dyfynnir Lewis yn ddogfen Llywodraeth Cymru (2015) “Schools that reach out and actively engage the community in the life of the school and the school in the life of the community have a positive impact on educational outcomes.” (Llywodraeth Cymru, 2015, t.4). Fe wnaeth hyn cael effaith ar fy mhrosiect wrth i mi sicrhau fy mod i yn annog ymrwymiad rhieni/gwarchodwyr a trwy ddefnyddio’r gymuned leol er mwyn hybu sgiliau ysgrifennu creadigol y disgyblion.

Credaf fy mod i wedi cyflawni’r amcanion wrth gynllunio a gwerthuso'r prosiect cymunedol yma, gwerthusais y prosiect trwy wneud dadansoddiad SWOT er mwyn pwyso a mesur yr effeithiolrwydd. Yn ystod y prosiect dysgais y pwysigrwydd o gynllunio’n effeithiol wrth ystyried gwahanol ffactorau megis cyllid, staffio ac ati. Dysgais mwy am gynllun datblygu ysgol X a sut i greu prosiect cymunedol llwyddiannus sydd yn meithrin a datblygu sgiliau’r disgyblion. Mae’r prosiect wedi effeithio fy arfer personol trwy ddatblygu elfennau’r o’r Safonau Proffesiynol megis arddangos gwybodaeth am ddefnyddio cyd-destunau go iawn a sicrhau profiadau i blant. Yn ogystal â hynny fe wnes i ddatblygu’r elfen o sicrhau bod y pedwar diben yn llywio profiadau dysgu’r plant (Llywodraeth Cymru, 2019). Yn y dyfodol mi fyddaf yn sicrhau fy mod i’n cynllunio’n effeithiol a sicrhau bod y pedwar diben yn ganolog i’r addysgu, yn ogystal â hynny byddaf yn sicrhau fy mod i yn adeiladu perthnasau cadarnhaol gyda rhieni/gwarchodwyr a chymuned yr ysgol (Llywodraeth Cymru, 2019). 

	HELPGAR
	NIWEIDIOL

	MEWNOL
(o fewn yr ysgol)
	Cryfderau

· Mae ymrwymiad y disgyblion yn hanfodol ar gyfer y prosiect.
· Defnydd o arbenigedd staff yr ysgol i roi cymorth i’r disgyblion wrth iddynt gyflawni eu tasg i gyrraedd y nod.
· Rhoi profiadau gwerthfawr i’r disgyblion wrth fynd ar ymweliad a gwahodd siaradwyr a haneswyr.
· Plant yn frwdfrydig i weld y prosiect ar waith.
· Prosiectau eraill wedi llwyddo yn yr ysgol yn rhoi gobaith.



	Gwendidau

· Gall staffio bod yn broblem oherwydd bod angen digon o staff er mwyn iddo weithio.
· Angen sicrhau bod yr athrawon yn cydbwyso’r pynciau eraill o fewn addysg y disgyblion.
· Mae cymhelliant plant yn gallu fod gwendid.
· Gall diffyg amser effeithio’r prosiect.


	ALLANOL
(tu allan i’r ysgol)
	Cyfleoedd

· Mae’r prosiect yn gwella ymrwymiad rhieni.
· Mae’r prosiect yn datblygu elfennau o’r Pedwar Diben.
· Mae cynnwys rhieni yn addysg eu plant yn bwysig.
· Mae’r prosiect yn gwella perthynas rhwng yr ysgol a'r gymuned.
· Mi fydd y disgyblion yn datblygu eu medrau ysgrifennu, llafar a darllen yn gyffredinol.


	Bygythiadau

· Gall cyllid cael effaith ar effeithiolrwydd y prosiect.
· Mae diffyg ymrwymiad gan y plant yn broblem.
· Gall tywydd ar ddiwrnod yr ymweliad bod yn fygythiad i’r prosiect.
· Diffyg ymrwymiad gan y rhieni.


[bookmark: cysill]Atodiad 1Mae SWOT yn sefyll am Gryfderau, Gwendidau, Cyfleoedd a Bygythiadau (Strengths, Weaknesses, Opportunities, Threats). Offeryn ar gyfer dadansoddi'r sefyllfa bresennol yn fewnol (cryfderau a gwendidau) ac yn allanol (cyfleoedd a bygythiadau) yw dadansoddiad SWOT. Mae'n darparu gwybodaeth gychwynnol ddefnyddiol ar gyfer grŵp sydd am weld y dyfodol neu ddadansoddi problem.
SWOT stands for Strengths, Weaknesses, Opportunities, and Threats. SWOT analysis is a tool for analysing the current situation both internally (strengths and weaknesses) and externally (opportunities and threats). It provides helpful baseline information for a group that wants to vision the future or analyse a problem.




